《御街行 和秦小芸夫人见赠用原韵》
清代·俞庆曾

葳蕤深闺铜龙滴。梅未落、尖风逼。伊人念我正无聊，惠我朵云相忆。

韶华易老，世情难诘，愁病劳君惜。

自怜况味今非昔。迂疏性、烟霞疾。废材爨下遇知音。

弦底声声掩仰。诗心互證，词源乍发，大好尘禁涤。

作者简介：俞庆曾，字吉初，号琴愔，德清人。上元光绪戊子举人宗舜年继室。有《绣墨轩遗稿》。